Man aangeval ná oom se moordArgieffoto: Kent Williamson ŉ 30-jarige man is dood nadat hy in Erasmia in Centurion aangeval is toe bure Saterdagoggend sy oom se lewelose liggaam gevind het. “Bure het glo om middernag die vorige aand gehoor hoe die twee stry,” het die polisie in ŉ verklaring gesê. “Die bure is omstreeks 06:00 die volgende oggend na die plakkershuis waar die 58-jarige man dood aangetref is.” Inwoners het die verdagte aangerand met enigiets wat hulle in die hande kon kry, waaronder klippe en bottels. “Die man is op die toneel dood.” Die motief vir die 58-jarige man se moord is nog nie bekend nie. Niemand is nog in verband met die 30-jarige man se dood in hegtenis geneem nie. Die polisie ondersoek twee sake van moord.